יצחק אלמוג

יצחק אלמוג (במקור, "יצחק ורצמן"; 5 באוקטובר 1922 - 21 בדצמבר 2012) היה איש צבא ישראלי. שימש קצין הקשר הראשי השני בצה"ל וסיים את שירותו הצבאי בדרגת אל"ם.

ביוגרפיה 
אלמוג נולד ב-1922 בבלץ שבבסרביה בנם של רות וחנוך ורצמן, עלה עם משפחתו לארץ ישראל ב-1933, בוגר הגימנסיה העברית "הרצליה". בשנת 1937 הוא הצטרף לארגון "ההגנה" ושירת בשירות הקשר. ב-1942 הצטרף לצבא הבריטי ושירת כקצין קשר בבריגדה היהודית.

במלחמת העצמאות הדריך את קשרי חטיבות גבעתי וקרייתי ושימש קצין הקשר במבצע נחשון. בנובמבר 1949 מונה לקצין הקשר הראשי השני (אחרי אל"ם יעקב ינאי (יאן)), תפקיד בו כיהן עד אוגוסט 1954, אז פינה את מקומו לאריאל עמיעד.

לאחר שחרורו מצה"ל, עמד בראש משלחת משרד הביטחון בבריטניה ובהמשך במזרח הרחוק. בשנת 1957 הוא מונה לראש אמ"ת, ובשנת 1958 לראש אגף הבינוי והמשק במשרד הביטחון. בשנת 1960 הוא מונה לעמוד במקביל גם בראש אגף האספקה במשרד הביטחון, ושימש בתפקידים אלו עד 1961.

היה פעיל במפלגת העבודה וחבר מרכז-המפלגה. 

נפטר ב-21 בדצמבר 2012 בגיל 90. הובא למנוחות בבית העלמין קריית שאול.

אחיו הבכור היה מרדכי אלמוג, מייסד יחידת האיסוף 8200.

קישורים חיצוניים

הערות שוליים

לוחמי ההגנה
לוחמי הבריגדה היהודית
קציני קשר ראשיים
אלופי-משנה בצה"ל
ראשי אגף אספקה במשרד הביטחון
פעילי מפלגת העבודה
בוגרי גימנסיה הרצליה
אישים הקבורים בבית הקברות קריית שאול
ישראלים שנולדו ב-1922
ישראלים שנפטרו ב-2012